laion/Wikipedia-Exotic huggingface dataset:
მითრიდატე I (პართია)

მითრიდატე I — პართიის მეფე არშაკიდების დინასტიიდან. მითრიდატე I სამეფო ტახტზე მისი ძმის ფრაატ I-ის შემდეგ ავიდა, მისი მმართველობა დაიწყო ძვ. წ. 171 წელს და დასრულდა ძვ. წ. 138, მისი მამა პართიის მეფე ფრიაპატი იყო. მისი მეფობის დროს პართია მნიშვნელოვან პოლიტიკურ ძალად იქცა, რაც განპირობებული იყო აღმოსავლეთით, სამხრეთით და დასავლეთით ქვეყნის საზღვრების გაფართოებით. მისი მეფობის დროს აიღეს პართიელებმა ჰერათი, ბაბილონეთი, მიდია და პერსისი. მის მიერ წარმოებული დამპყრობლური ომების სიმრავლისა და რელიგიური ტოლერანტობის გამო, მას ხშირად ბევრ დიდ მეფესაც ადარებდნენ, მათ შორის აქემენიანთა იმპერიის მეფე კიროს II დიდს. მითრიდატეს შემდეგ პართიის სამეფო ტახტზე ფრაატ II ავიდა. არშაკიდები პართიის იმპერია, ირანის ისტორია
ფრაატ II

ფრაატ II — პართიის მეფე არშაკიდების დინასტიიდან. ფრაატ II სამეფო ტახტზე მითრიდატე I-ის შემდეგ ავიდა, მისი მმართველობა დაიწყო ძვ. წ. 138 წელს, იგი ისტორიაში შევიდა, როგორც ბაბილონის ხელახლა დამპყრობელი. ფრაატი წინამორბედი მეფის მითრიდატე I-ის ვაჟი იყო, იგი ტახტზე ახალგაზრდა ავიდა, რის გამოც თავდაპირველად მას დედა რი-ნუ ეხმარებოდა ქვეყნის მართვაში. მისი მმართველობა ძვ. წ. 128 წელს დასრულდა, როდესაც სელევკიდებთან ბრძოლაში დაიღუპა, ფრაატ II-ის შემდეგ პართიის სამეფო ტახტზე არტაბან II ავიდა. არშაკიდები პართიის იმპერია, ირანის ისტორია
არტაბან II

არტაბან II — პართიის მეფე არშაკიდების დინასტიიდან. მას შემდეგ რაც ფრაატ II სელევკიდებთან ბრძოლას შეეწირა პართიის სამეფო ტახტზე არტაბან II ავიდა, მისი მმართველობა დაიწყო ძვ. წ. 128 წელს, იგი პართიის მეფის ფრიაპატის შვილი იყო. წინამორბედის მსგავსად არტაბანიც ბრძოლაში დაიღუპა, იგი აღმოსავლელ მომთაბარე ტომებთან ბრძოლას შეეწირა, მისი მმართველობა დასრულდა ძვ. წ. 123 წელს, მის შემდეგ კი პართიის სამეფო ტახტზე მითრიდატე II ავიდა. არშაკიდები პართიის იმპერია, ირანის ისტორია
სენ-პიერი (კუნძული, სეიშელის კუნძულები)

სენ-პიერი (ინგლ. St Pierre Island, ფრანგ. Île Saint-Pierre) — კუნძული ინდოეთის ოკეანის დასავლეთ ნაწილში, რომელიც შედის სეიშელის გარე კუნძულების ფარქუარის კუნძულების ჯგუფში. კუნძული სენ-პიერი განლაგებულია 704 კმ-ზე მეტ მანძილზე სამხრეთ-დასავლეთით კუნძულ მაეზე არსებულ სეიშელის კუნძულების დედაქალაქ ვიქტორიადან. მდებარეობს 35 კმ-ით დასავლეთით ატოლ პროვიდენსის კუნძულ სერფიდან და 500 კმ-ში ატოლ ალდაბრიდან. სენ-პიერის კუნძულს აქვს თითქმის სწორი წრიული ფორმა 1,6-1,4 კმ, კუნძულის ფართობია — 1,68 კმ². წარმოადგენს ზღვიდან ამოშვერილ კლდეს, რომელზეც იზრდება რამდენიმე პალმა. ნავსაყუდლები კუნძულზე არ არსებობენ.
მითრიდატე II (პართია)

მითრიდატე II — პართიის მეფე არშაკიდების დინასტიიდან. მითრიდატე II სამეფო ტახტზე არტაბან II-ის შემდეგ ავიდა, მისი მმართველობა დაიწყო ძვ. წ. 123 წელს. იგი ცნობილი იყო, როგორც „დიადი“, ის პართიის მეფეთა შორის იყო პირველი, რომელიც საკუთარ თავს მოიხსენნიებდა, როგორც მეფეთ-მეფეთ, ეს ტიტული აღნიშნული იყო მონეტებზე. ასევე მონეტებზე გამოსახავდნენ ბერზნული ტიტულებითაც „ეპიფანესი“ (ღმერთის მანიფესტი) და „ფილელენოსი“ (ბერძნენთა მეგობარი). მიჩნეულია, რომ მითრიდატე II იყო ყველაზე წარჩინებული და დიდებული მეფე პართიის მეფეთა შორის, სწორედ მის დროს პართიის იმპერია განვითარების პიკში იყო. მითრიდატე II-ის მმართველობა დასრულდა ძვ. წ. 81, მის შემდეგ კი პართიის სამეფო ტახტზე გოტარზ I ავიდა. არშაკიდები პართიის იმპერია, ირანის ისტორია
სერფი (კუნძული)

სერფი (ინგლ. Cerf Island) — კუნძული სეიშელის შიდა კუნძულების შემადგენლობაში. მის ტერიტორიაზე მდებარეობს წმინდა ანა-მარიას ეროვნული პარკი. მდებარეობს 4 კმ-ით აღმოსავლეთით კუნძულ მაედან. ფართობი — 1,27 კმ². 116 ჰექტარი ფართობი დაფარულია ეგზოტიკური ბუჩქებით, რომლებზეც ბინადრობენ გიგანტური კუ (Megalochelys gigantea) და ხილიჭამია ხელფრთიანი (Pteropodidae). კუნძულმა სერფმა თავისი დასახელება მიიღო ზღვის ფრეგატისაგან, რომელიც ეწვია სეიშელის კუნძულებს 1756 წელს. ადრე იქ ყვაოდა ქოქოსის ინდუსტრია. კუნძული ცნობილია თავისი პლაჟებით, იქ ასევე ტარდება ცურვის და ზღვაში ყვინთვის შეჯიბრებები. The Islands of the Seychelles დაარქივებული 2012-01-18 საიტზე Wayback Machine. (ინგლისური) Beschreibung der Île au Cerf auf spiegel.de (გერმანული)
ალფონსის კუნძულები

ალფონსის კუნძულები (ინგლ. Islands in the Alphonse Group) — კუნძულების ერთ-ერთი ჯგუფი, რომელიც შედის სეიშელის გარე კუნძულებში. მდებარეობს 395 კმ-ით სამხრეთ-დასავლეთით კუნძულ მაედან და დედაქალაქ ვიქტორიადან. ალფონსის კუნძულები შედგება ორი ატოლისგან, რომელიც მოიცავს 3 კუნძულს: ალფონსი — მდებარეობს ჩრდილოეთში. შედგება ერთი იმავე დასახელების კუნძულისაგან. სენ-ფრანსუა — მდებარეობს სამხრეთში. მოიცავს 2 კუნძულს — სენ-ფრანსუას და ბიჟუტიეს. ყველა სამი კუნძულიდან დასახლებულია მხოლოდ ალფონსი. ხმელეთის საერთო ფართობი შეადგენს 2 კმ²-ზე ცოტა ნაკლებს, ხოლო საერთო ფართობი, რიფებისა და ლაგუნების ჩათვლით, დაახლოებით 50 კმ²-ს. ალფონსის კუნძულები დაარქივებული 2010-03-28 საიტზე Wayback Machine. (ინგლისური)
თამარ მიქაძე

თამარ მიქაძე (დ. 20 მაისი, 1959) — ქართველი მწერალი, ფილოლოგიის მეცნიერებათა დოქტორი. 1984 წლიდან 2007 წლამდე მუშაობდა რუსთაველის სახელობის ქართული ლიტერატურის ინსტიტუტში, ახალი ქართული ლიტერატურის განყოფილებაში. ამჟამად ილია ჭავჭავაძის კვლევის ცენტრის უფროსი მეცნიერ–თანამშრომელია; არის ჟურნალ ,,ანეულთან“ არსებული ლიტერატურული გაერთიანების წევრი. სხვადასხვა დროს იბეჭდებოდა ჟურნალებში: ,,ცისკარი“, ,,ჩვენი მწერლობა“, ,,ანეული“, გაზეთებში ,,ლიტერატურული საქართველო“, ,,კალმასობა“ და სხვა. 2003 წ. გამომცემლობა ,,საარში“ გამოიცა მისი მინიატურული პროზის კრებული: ,,სევდიანიდან მხიარულამდე“. 2007 წ. გამომცემლობა ,,უნივერსალში“ გამოიცა მისი სადისერტაციო ნაშრომი ,,იოსებ ბაქრაძის ცხოვრება და მოღვაწეობა“. 2009 წ. გამოცემული ფოტოალბომის – დიმიტრი ყიფიანის ცხოვრება და მოღვაწეობა – პროექტის ავტორი და შემდგენელი. 2010 წ. გამოცემული ილია ჭავჭავაძის პერსონალური ენციკლოპედიის –,,სიტყვანი“ რედაქციის წევრი. 2013 წ. დიმიტრი ყიფიანის ცხოვრებისა და მოღვაწეობის შესწავლისა და მისი პოპულარიზაციის საქმეში შეტანილი განსაკუთრებული წვლილისთვის გადაეცა დიმიტრი ყიფიანის სახელობის მედალი. 2014 წელს გამოსცა მინიატურული პროზის კრებული „ძალიან პატარა ქალაქში“. 2016 წელს გამოცემული ალბომის ,,დიმიტრი ყიფიანი და მისი შთამომავალნი" შემდგენელი სოფიო ისაკაძესთან ერთად, აგრეთვე ფოტოალბომის გამოცემის პროექტის ავტორი. 2017 წელს გადაეცა დიმიტრი ყიფიანის სახელობის პრემია. დიმიტრი ყიფიანის მე-6 თაობის შთამომავალი. თამარ მიქაძე. ძალიან პატარა ქალაქში. გამომცემლობა ,,საარი", თბილისი, 2014 წ.
ალფონსი (ატოლი)

ალფონსი (ინგლ. Alphonse Atoll) — ალფონსის კუნძულების ორიდან ერთი ატოლი სეიშელის გარე კუნძულების შემადგენლობაში. მდებარეობს 400 კმ-ით სამხრეთ-დასავლეთით კუნძულ მაედან და 3 კმ-ით ჩრდილოეთით ატოლ სენ-ფრანსუადან. ალფონსის ატოლი მოიცავს მხოლოდ ერთ კუნძულს — ალფონსს. ალფონსის კუნძულის ფართობია 1,74 კმ², მთელი ატოლის ფართობი, რიფებისა და ლაგუნების ჩათვლით, შეადგენს 8 კმ²-ს. ზღვის სანაპიროს გასწვრივ მდებარეობს პლაჟის თეთრი ხაზები, რომელსაც ეხება ქოქოსის პალმის ხეებთან შერეული ბუნებრივი ტყეების ზოლები. ალფონსის კუნძულის ფაუნა მოიცავს კუებს, ცხრაფეხებს და ფრინველთა სხვადასხვა სახეობებს. მეჩხერი ლაგუნები ბევრი სხვადასხვა სახეობის თევზების საბინადროა. კუნძული 1730 წლის 28 იანვარს აღმოაჩინა შევალიე ალფონსმა, ფრანგული ფრეგატ «Le Lys»-ის მეთაურმა. მოსახლეობა შეადგენს დაახლოებით 300 ადამიანს. კუნძულზე მდებარეობს ალფონსის აეროპორტი 1214 მეტრიანი ასაფრენ-დასაჯდომი ზოლით. კუნძულზე არსებობს ოტელი. Alphonse Island Resort დაარქივებული 2010-03-28 საიტზე Wayback Machine. (ინგლისური)
სენ-ფრანსუა (ატოლი)

სენ-ფრანსუა (ინგლ. St. François Atoll, ფრანგ. Atoll Saint-François) — ალფონსის კუნძულების ორიდან ერთი ატოლი სეიშელის გარე კუნძულების შემადგენლობაში. მდებარეობს 3 კმ-ით სამხრეთით ატოლ ალფონსიდან. დაუსახლებელია, მოიცავს 2 კუნძულს — სენ-ფრანსუას და ბიჟუტიეს. ატოლის ფართობი შეადგენს 0,196 კმ²-ს (196 000 მ²), საერთო ფართობი, რიფისა და ლაგუნის ჩათვლით, მნიშვნელოვნად მეტია — 40 კმ² (დაახლოებით 15 კმ ჩრდილოეთიდან სამხრეთისკენ და 5 კმ აღმოსავლეთიდან დასავლეთისკენ). სამხრეთ კუნძულს სახელი დაერქვა ფრანცისკ სალელის პატივსაცემად. ფართობი შეადგენს 176 000 მ²-ს (0,176 კმ²). ადგილობრივი ფაუნა მოიცავს ფრეგატებს, Dromas ardeola-ს და ცისფერ ცხრაფეხას. კუნძულამდე მიღწევა შესაძლებელია ნახევარ საათში ნავით ალფონსიდან. 7°09′23″ ს. გ. 52°44′17″ ა. გ.﻿ / ﻿7.1565306° ს. გ. 52.7381583° ა. გ.﻿ / -7.1565306; 52.7381583. ჩრდილოეთის კუნძული სიდიდით ნაკლებია სამხრეთის კუნძულზე. თავისი სახელი მიიღო ფრანგული სიტყვიდან — «bijoutier», რაც «იუველირს» ნიშნავს. ბიჟუტიეს ფართობია — 20 000 მ² (0,02 კმ²). კუნძულამდე მიღწევა შესაძლებელია მხოლოდ ნავით მოქცევის დროს. ფეხით ბიჟუტიეს კუნძულს შეიძლება გარს შემოუარო სულ რამდენიმე წუთში. 7°04′04″ ს. გ. 52°44′05″ ა. გ.﻿ / ﻿7.0678667° ს. გ. 52.7347500° ა. გ.﻿ / -7.0678667; 52.7347500 სენ-ფრანსუას ატოლი 1730 წელს აღმოაჩინა შევალიე ალფონსმა, ფრანგული ფრეგატ «Le Lys»-ის მეთაურმა. ატოლს სახელი ეწოდა წმინდა ფრანცისკ სალელის პატივსაცემად. St. François Atoll[მკვდარი ბმული] (ინგლისური)
თანაჰატის მონასტერი

თანაჰატი (სომხ. Թանահատ) — მონასტერი სომხეთში, მდებარეობს ვაიოცძორის პროვინციაში. მთიან მასივზე. სამონასტრო კომპლექსი შედგება ორი ეკლესიისაგან, სასაფლაოსა და გლაძორის უნივერსიტეტის ნანგრევებისაგან. იგი აგებულია მუქი ლურჯი ბაზალტის ქვისგან, ამიტომ მას ზოგჯერ უწოდებენ „შავ მონასტერს“. კომპლექსის მთავარი ეკლესიაა სურბ-სტეფანოსის გუმბათოვანი ეკლესია, რომელიც აგებულია 1279 წელს. მასზეა მიდგმული მეორე ეკლესია, რომელიც სურბ-ნშანის სახელობისაა. ვიკისაწყობში არის გვერდი თემაზე: თანაჰატის მონასტერი Rick Ney: Vayots Dzor. TourArmenia, 2009, S. 15 Tanahati Monastery. Armeniapedia Tanahat ( Tanadeh) Monastery. დაარქივებული 2014-04-19 საიტზე Wayback Machine. Armenian Heritage
პირველი რესპუბლიკის მოედანი

პირველი რესპუბლიკის მოედანი (ყოფ. ვარდების რევოლუციის მოედანი) — მოედანი თბილისში. მდებარეობს ვერის უბანში, რუსთაველის გამზირის დასავლეთ ნაწილში. მოედანი შეიქმნა 1983 წელს და რესპუბლიკის მოედანი ეწოდა. მოედანს 2003 წელს მომხდარი ვარდების რევოლუციის შემდეგ, 2005 წელს ვარდების რევოლუციის მოედანი ეწოდა. მოგვიანებით, 2018 წლის 25 მაისს, საქართველოს დემოკრატიული რესპუბლიკის დაარსებიდან მე-100 საიუბილეო წლის აღსანიშვნავად, მოედანს თბილისის საკრებულოს გადაწყვეტილებით პირველი რესპუბლიკის მოედანი ეწოდა. თბილისის ვარდების რევოლუციის მოედანი – ერთი პოლიტიკური წარმოდგენა, ინგლ. ↑ ვარდების რევოლუციის მოედანი. თბილისის ქუჩების სახელების მონაცემთა ბაზა. თბილისის მერია. დაარქივებულია ორიგინალიდან — 2011-07-25. ციტირების თარიღი: 28 იანვარი, 2010. ↑ საკრებულოში „ვარდების რევოლუციის მოედნისთვის“ პირველი რესპუბლიკის სახელის მინიჭებაზე შეთანხმდნენ. სიახლეები. ქალაქ თბილისის მუნიციპალიტეტის საკრებულო (23 მაისი, 2018). ციტირების თარიღი: 10 ნოემბერი, 2018. ↑ ქ.თბილისში, მთაწმინდის რაიონში, ვარდების რევოლუციის მოედნისთვის პირველი რესპუბლიკის სახელის მინიჭების შესახებ. ქალაქ თბილისის მუნიციპალიტეტის საკრებულოს განკარგულება №117. საქართველოს საკანონმდებლო მაცნე. ციტირების თარიღი: 10 ნოემბერი, 2018.
რეპლიკა

რეპლიკა დრამატურგიაში (იტალ. replica < ლათ. replico - ვუხსნი, ვპასუხობ). დრამატული ნაწარმოების დიალოგის ელემენტი, მოქმედი პირის პასუხი. რეპლიკას უწოდებენ ასევე ბოლო ფრაზას, რომელსაც მოჰყვება სხვისი პასუხი. აქტის ბოლოს რეპლიკას ეკისრება ან მოქმედების შეჯამება, ან მოქმედების შემდგომი განვითარების მონიშვნა. XIX საუკუნის ბოლოს და XX საუკუნის დასაწყისის ფსიქოლოგიურ , სიმბოლისტურ, იმპრესიონისტულ დრამატუგიაში გაიზარდა რეპლიკის, როგორც ფსიქოლოგიური იმპულსის როლი და სათანადოდ დაიხვეწა მისი აზრობრივი და სტილისტური მხარე.
გეორგ შტეტცელი

გეორგ შტეტცელი — (გერმ. Georg Stötzel) (დ. 2 ივნისი, 1936) — გერმანელი ენათმეცნიერი. გერმანისტი. დიუსელდორფის უნივერსიტეტის ემერიტირებული პროფესორი. გეორგ შტეტცელი სწავლობდა გერმანისტიკას, ანგლისტიკასა და ფსიქოლოგიას მარბურგში, ბონსა და აბერდინის უნივერსიტეტებში. მისი 1963 წელს ქალაქ მარბურგში დაცული საპრომოციო ნაშრომი შეეხებოდა დიალექტური გეოგრაფიის პრობლემატიკას. 1968 წელს მარბურგში გეორგ შტელტცელმა დაიცვა თავისი საჰაბილიტაციო შრომა უკუქცევით ზმნებზე გერმანულში. შვიდი წლის შემდეგ კი იგი მიწვეულ იქნა გერმანული ფილოლოგიისა და ლინგვისტიკის კათედრაზე დიუსელდორფის ჰაინრიხ ჰაინეს უნივერსიტეტში. დროითი სიახლოვის სახელდებები. 1963. ენის გამოხატვის მხარე და შინაარსის მხარე. 1970. ენის წიგნი "ენობრივი კონტაქტები". 1976. სკოლაზე გათვლილი ენათმეცნიერება. 1982. გერმანისტიკა - კვლევის მდგომარეობა და პერსპექტივები. 1985. (გამომც.) კონტრავერსიული ცნებები. გერმანიის ფედერაციულ რესპუბლიკაში საზოგადოებრივი ენის გამოყენების ისტორია. 1995. თანადროულობის გერმანული ენის ლექსიკონი. 2002. წარსულის დაძლევის ლექსიკონი. ნაციონალ-სოციალისტური წარსული საზოგადოებრივი ენის გამოყენებისას. (თორსტენ აიტცთან ერთად) 2007. Böke, Karin; Jung, Matthias; Wengeler, Martin (გამომც.): Öffentlicher Sprachgebrauch. Praktische, theoretische und historische Perspektiven. Georg Stötzel zum 60. Geburtstag gewidmet. Westdeutscher Verlag, Opladen 1996, ISBN 3-531-12851-5 გეორგ შტელტცელის მოკლე ბიოგრაფია და რეცენზიები მისი მეცნიერული შრომების შესახებ.
ამირანტის კუნძულები

ამირანტის კუნძულები (ინგლ. Amirantes Islands) — არქიპელაგი ინდოეთის ოკეანის დასავლეთ ნაწილში კუნძულ მადაგასკარიდან ჩრდილო-აღმოსავლეთით, დაახლოებით 300 კმ-ით სამხრეთ-დასავლეთით სეიშელის კუნძულებიდან. შედის სეიშელის გარე კუნძულებში. არქიპელაგი შედგება 8 ცალკეული კუნძულისაგან (5 დაბალი ქვიშოვანი კუნძული და 3 მაღალი ქვიშოვანი კუნძული) და 3 ატოლისაგან, რომელთა კუნძულების საერთო რაოდენობაა 18 (სენ-ჟოზეფის ატოლი — 14, დეროში — 1 და Poivre Islands — 3). სრული სურათის შესაქმნელად ამ 11 ერთეულის გარდა ქვემოთ მოცემულ ცხრილში ნაჩვენებია წყალქვეშა რიფი და წყალქვეშა შელფი კუნძულების გარეშე. არქიპელაგის 5 ყველაზე დიდი კუნძული დასახლებულია. კუნძულების სხვადასხვა ტიპი ცხრილში ნაჩვენებია შესაბამისი ფერით. არქიპელაგი 1502 წელს აღმოაჩინეს ვასკო და გამას პორტუგალიური ექსპედიციის დროს და სახელი უწოდეს ადმირალ ამირანტის (პორტ. Ilhas de Amirante) პატივსაცემად. 1742 წელს საფრანგეთმა კუნძულები საკუთარ კოლონიად გამოაცხადა. ნაპოლეონის დამარცხების შემდეგ, კუნძულები 1814 წელს გადავიდა დიდი ბრიტანეთის მფლობელობაში და მიეკუთვნა მავრიკის. 1909 წელს სეიშელის კუნძულები გახდა ცალკე კოლონია და ამირანტის კუნძულებიც მის შემადგენლობაში შევიდა. 1965 წელს კუნძული დეროში ადმინისტრაციულად გადაეცა ბრიტანეთის ინდოეთის ოკეანის ტერიტორიას. 1976 წელს დამოუკიდებლობის მიღების შემდეგ დაუბრუნდა სეიშელის კუნძულების რესპუბლიკას. Desroches Island. Airports დაარქივებული 2020-02-23 საიტზე Wayback Machine. coordinates Atoll Research Bulletin (index) დაარქივებული 2011-07-09 საიტზე Wayback Machine. Atoll Research Bulletin (island types) დაარქივებული 2006-09-13 საიტზე Wayback Machine. Atoll Research Bulletin (African Banks) დაარქივებული 2009-09-18 საიტზე Wayback Machine. African Banks (with information about South Island being eroded by 1976) Boudeuse D'Arros Desnoeufs Etoile Marie Louise
ელ-კუთი

ელ-კუთი (არაბ. الكوت), ასევე ცნობილია კუთის სახელით — ქალაქი ერაყში. მდებარეობს ქვეყნის აღმოსავლეთ ნაწილში. იგი არის ვასიტის მუჰაფაზის ადმინისტრაციული ცენტრი. ვასიტის მუჰაფაზა 1960 წლამდე სწორედ ელ-კუტის სახელით იყო ცნობილი. ელ-კუთი მდებარეობს მდინარე ტიგრის მარცხენა სანაპიროზე. ქალაქი 160 კილომეტრითაა დაშორებული ქვეყნის დედაქალაქ ბაღდადიდან. ელ-კუთი მდებარეობს 23 მეტრზე ზღვის დონიდან. 2005 წლის აღწერის მონაცემებით, მისი მოსახლეობა 315 167 ადამიანს შეადგენდა და იგი არის მოსახლეობით პირველი საკუთარ მუჰაფაზაში. 1915 წელს, პირველი მსოფლიო ომის მიმდინარეობის დროს, როდესაც ოსმალეთის იმპერია დაიშალა, კუთი ოკუპირებული იქნა ბრიტანეთის იმპერიის მიერ. თუმცა ვასიტის მუჰაფაზა და მისი ადმინისტრაციული ცენტრი დიდი ხნის განმავლობაში არ დარჩენილან ბრიტანეთის იმპერიაში და მალე შეურთდნენ ერაყის სამეფოს. ვასიტის მუჰაფაზა Iraq Image - Al Kut Satellite Observation დაარქივებული 2009-09-17 საიტზე Wayback Machine.
სამხრეთის მარჯნის ჯგუფი

სამხრეთის მარჯნის ჯგუფი (ინგლ. Southern Coral Group) — მდებარეობს ინდოეთის ოკეანის დასავლეთ ნაწილში, შედგება ორი კუნძულისაგან და შედის სეიშელის გარე კუნძულებში. მდებარეობს კუნძულოვანი ქვეყნის სამხრეთში, კუნძული პლატი 135 კმ-ში და კუნძული კოეტივი 300 კმ-ში. სამხრეთის მარჯნის ჯგუფის კუნძულები მდებარეობს სეიშელის კუნძულების აღმოსავლეთ და ჩრდილო-აღმოსავლეთ ნაწილში. კუნძული პლატი ქვეყნის უდიდეს კუნძულ მაედან და მასზე მდებარე დედაქალაქ ვიქტორიადან დაშორებულია 135 კმ-ით, ხოლო კუნძული კოეტივი, რომელიც პლატიდან სამხრეთით მდებარეობს კიდევ 171 კმ-ით. კუნძულები დაფარულია ტროპიკული ბალახოვანი მცენარეულობით და გარშემორტყმულია მარჯნის რიფებით, განსაკუთრებით სამხრეთ-დასავლეთ ნაწილში. სამხრეთის მარჯნის ჯგუფი შედგება ორი კუნძულისაგან, რომლებიც ერთმანეთისგან დაშორებულია 171 კმ მანძილზე. ორივე ჩრდილო-აღმოსავლეთით მდებარე ქვიშოვანი რიფებია: ორივე კუნძული დასახლებულია. მთავარი დასახლებული პუნქტი მდებარეობს კოეტივის კუნძულზე. მავრიკი პრეტენზიას აცხადებს სამხრეთის მარჯნის ჯგუფის ორივე კუნძულზე. სეიშელის არქიპელაგის კუნძულები დაარქივებული 2015-11-06 საიტზე Wayback Machine. (ინგლისური) კოეტივის კუნძული დაარქივებული 2010-11-28 საიტზე Wayback Machine. (ინგლისური)
პლატი (კუნძული)

პლატი (ინგლ. Platte Island, ფრანგ. Île Platte) — სამხრეთის მარჯნის ჯგუფის კუთვნილი კუნძული,რომელიც შედის სეიშელის გარე კუნძულებში. მდებარეობს 135 კმ-ით სამხრეთით კუნძულ მაედან. პლატის კუნძულის სიგრძე ჩრდილოეთიდან სამხრეთისკენ შეადგენს დაახლოებით 1250 მეტრს, აღმოსავლეთიდან დასავლეთისკენ — 250-550 მეტრს. ფართობი — 0,65 კმ². ბარიერული რიფი პლატიდან გრძელდება 5 კმ-ზე ჩრდილოეთით, 0,8 კმ-ზე აღმოსავლეთით და 2,4 კმ-ზე სამხრეთით, რითაც ის პლატს ფსევდო-ატოლად ქმნის. ბარიერული რიფი და ლაგუნა სრულიად სწორია, ამიტომ კუნძულზე დაჯდომა ადვილი და უსაფრთხოა. რიფის დატბორილი გარშემოწირულობა კუნძულიდან დასავლეთით გრძელდება 12 კმ-ზე და სამხრეთით 18 კმ-ზე, რითაც ირკვევა, რომ ეს ჩაძირული ატოლების ნარჩენებია, რომლის ფართობი დაახლოებით 270 კმ²-ია. კუნძულის დასავლეთ სანაპიროზე არსებობს პატარა დასახლება (3 ადამიანი) რამდენიმე კოტეჯით. კუნძულს შუაში კვეთს 900 მეტრიანი პლატის კუნძულის აეროპორტი, რომელიც გადაჭიმულია ჩრდილოეთიდან სამხრეთისაკენ. სეიშელის არქიპელაგის კუნძულები დაარქივებული 2015-11-06 საიტზე Wayback Machine. (ინგლისური) ↑ The Seychelles Islands - Assumption. დაარქივებულია ორიგინალიდან — 2013-05-21. ციტირების თარიღი: 2015-08-23.
კოეტივი

კოეტივი (ინგლ. Coëtivy Island, ფრანგ. île Coëtivy) — სამხრეთის მარჯნის ჯგუფის კუთვნილი მომცრო მარჯნის კუნძული, რომელიც შედის სეიშელის გარე კუნძულებში (კუნძულ პლატთან ერთად). მდებარეობს 273 კმ-ით სამხრეთით კუნძულ მაედან. ფართობი შეადგენს 9,31 კმ²-ს, მოსახლეობა — 252 ადამიანს. სახელი დაერქვა შევალიე დე კოეტივის პატივსაცემად, რომელმაც 1771 წელს პირველად აღმოაჩინა კუნძული. 1908 წლამდე იყო მავრიკის პოლიტიკური ნაწილი. კუნძულზე მდებარეობს ვეფხვისებური კიბორჩხალის (ლათ. Penaeus monodon) გადამამუშავებელი ფერმა და კიბორჩხალების გასამრავლებელი კომბინატი, რომელმაც ფუნქციონირება დაიწყო 1995 წლის აგვისტოში. ცოტათი ასევე განვითარებულია მეცხვარეობა, რომლის პროდუქციის ნაწილი იყიდება კუნძულ მაეს ბაზრებში. კუნძულზე არსებობს კოეტივის აეროპორტი. კოეტივი იმყოფება საფეხბურთო კლუბ «Super Magic Brothers»-ის კერძო მფლობელობაში. კოეტივის კუნძული დაარქივებული 2010-11-28 საიტზე Wayback Machine. (ინგლისური) Homepage der Garnelenzucht auf Coëtivy (ინგლისური)
კრაზანა (მრავალმნიშვნელოვანი)

საკუთარი სახელი კრაზანა შეიძლება აღნიშნავდეს: კრაზანა — მრავალწლოვანი, იშვიათად ერთწლოვანი ბალახებისა და ბუჩქბალახების გვარი კრაზანასებრთა ოჯახის. კრაზანა — ნესტრიანი სიფრიფანაფრთიანი მწერების (ფუტკრებისა და ჭიანჭველასებრთა გარდა) საერთო სახელწოდება, ბზიკი.
ანონიმი (კუნძული)

ანონიმი (ფრანგ. Île Anonyme) — კუნძული ინდოეთის ოკეანის დასავლეთ ნაწილში, რომელიც შედის სეიშელის შიდა კუნძულები შემადგენლობაში, ეკუთვნის სეიშელის კუნძულების სახელმწიფოს. კუნძული ანონიმი იმყოფება სეიშელის კუნძულების პრეზიდენტის ქალიშვილის კერძო მფლობელობაში. მდებარეობს კუნძულ მაეს აღმოსავლეთ სანაპიროდან 700 მეტრში. კუნძულის ფართობია 40 აკრი (0,096 კმ²). გარშემორტყმულია მარჯნის რიფებით. ხმელეთის ამ პატარა ნაწილში არსებობს პალმის ნარგავები, ხშირი ტროპიკული ტყეები, საშუალო ზეგნები, გამოქვაბულები და თეთრქვიშიანი მყუდრო უბეები. კუნძულის კლიმატი — სუბეკვატორული ზღვისაა. ოკეანე და იქიდან ნაქროლი ქარი დიდ გავლენას ახდენს ამინდზე და ეს იცავს მას ძლიერი სიცხისაგან. აქ მთელი წლის განმავლობაში ზაფხულია, ტემპერატურა იშვიათად ეცემა + 25 °C-ზე დაბლა. წვიმა მოდის დეკემბრის დასაწყისიდან თებერვლის შუამდე, რომელიც როგორც წესი ძლიერია, მაგრამ მოკლე ხანს გრძელდება. წყალი თბილია მთელი წლის განმავლობაში, წყლის ტემპერატურა არ ეცემა + 28 °C-ზე დაბლა. კუნძულზე არსებობს მეტად საოცარი მცენარეულობა, რომლებიც სხვაგან არსად არ იზრდება. ამას გარდა, ბინადრობენ დიდი კუები, რომელთა ასაკი აღწევს დაახლოებით 200 წელს. სექტემბერში ეს ცხოველები დებენ კვერცხებს, ხოლო მარტში შესაძლებელია ვნახოთ ახალდაბადებული კუების შთამომავლები. კუნძულმა თავისი სახელი მიიღო აფრიანი გემისგან, რომელიც ასრულებდა რეისს მავრიკისა (ილ-დე-ფრანსი) და რეიუნიონის (ბურბონი) კუნძულებს შორის. ანონიმის კუნძული დაარქივებული 2012-07-29 საიტზე Wayback Machine.
კურიოზი

კურიოზი (ფრანგ. Curieuse) — სეიშელის შიდა კუნძულების ერთ-ერთი კუნძული. მდებარეობს ინდოეთის ოკეანეში, ეკუთვნის სეიშელის კუნძულების სახელმწიფოს. ეს მომცრო (2,86 კმ²) გრანიტის კუნძულია, რომელიც მდებარეობს 1 კმ-ზე ცოტათი ჩრდილოეთით კუნძულ პრასლინიდან, უმაღლესი წერტილი ზღვის დონიდან — 172 მეტრი. დღეისათვის კუნძული ცნობილია, როგორც ერთ-ერთი იმ ორი ადგილიდან, სადაც იზრდება სეიშელის პალმა. კუნძულზე ასევე ბინადრობს ატოლ ალდაბრიდან შემოყვანილი დაახლოებით 500 გიგანტური კუ. კუნძულის ირგვლივ არსებულ წყლებში ბინადრობს სხვა ჯიშის კუ — ბისა, რომელიც ნაპირზე გამოდის მხოლოდ კვერცხების დასადებად. ფრინველთაგან ბუდობს პატარა თუთიყუში-ვაზის (ლათ. Coracopsis nigra) სეიშელის ქვესახეობა. მცენარეულობიდან ასევე გავრცელებულია ტამანუ (ლათ. Calophyllum inophyllum). ადრე კუნძულს სახელად ერქვა ილ-რუჟი (Ile Rouge — ფრანგულად «წითელი კუნძული») ნიადაგის ფერის გამო. 1768 წელს კუნძულმა მიიღო თანამედროვე სახელი, იმ გემის პატივსაცემად, რომელსაც მეთაურობდა მარკ ჟოზეფ მარიონ-დიუფრენი, რომელმაც ეს ტერიტორია საფრანგეთის საკუთრებად გამოაცხადა. 1771 წელს მეზღვაურებმა პალმების ნაყოფის შეგროვების გასაადვილებლად გადაწვეს კუნძული და ხანძრის კვალი ჩანს დღემდე. 1827 წელს კუნძულ მავრიკის მთავრობამ კუნძულზე მოაწყო ლეპროზორია და 1965 წლამდე კუნძულის მაცხოვრებლები იყვნენ მხოლოდ ექიმები და ავადმყოფები. 1979 წელს კუნძული და სანაპირო წყლები შევიდა საზღვაო კურიოზის ეროვნული პარკის შემადგენლობაში ფართობით 14,7 კმ². მოსახლეობა — დაახლოებით 200 ადამიანი (2009 წელი). ↑ The Islands of the Seychelles. Curieuse. დაარქივებულია ორიგინალიდან — 2011-07-28. ციტირების თარიღი: 2015-08-23. ↑ Carpin, Sarah, (1998) Seychelles, Odyssey Guides, p.141 ↑ კუნძული კურიოზი[მკვდარი ბმული] ↑ Marine National Parks. დაარქივებულია ორიგინალიდან — 2011-03-07. ციტირების თარიღი: 2015-08-23.
ფელისიტე

ფელისიტე (ინგლ. Félicité Island, ფრანგ. Félicité) — სეიშელის შიდა კუნძულების ერთ-ერთი კუნძული. მდებარეობს ინდოეთის ოკეანეში, ეკუთვნის სეიშელის კუნძულების სახელმწიფოს. მდებარეობს 55 კმ-ით ჩრდილო-აღმოსავლეთში კუნძულ მაედან. ფართობი — 2,68 კმ², მაქსიმალური სიმაღლე ზღვის დონიდან — 213 მეტრი. ფელისიტე — გრანიტის კუნძულია მკვეთრი, ციცაბო ფერდოებით. კუნძული დაფარულია პალმის ნარგავებით, ისინი იზრდებიან, როგორც ფერდოებზე, ასევე ვაკე ადგილებში. XIX საუკუნის ბოლოს, ხუთი წლის განმავლობაში კუნძულზე ცხოვრობდა პერაკის სულთანი აბდულა კუნძულ მაეზე გადასვლამდე. 1970-იან წლებამდე კუნძულზე არსებობდა ქოქოსის პლანტაციები 50 კაციანი მოსახლეობით. კუნძულზე მდებარეობს ოთხვარსკვლავიანი ოტელი. The Islands of the Seychelles დაარქივებული 2011-07-25 საიტზე Wayback Machine. (ინგლისური) ფელისიტეს კუნძული დაარქივებული 2011-03-26 საიტზე Wayback Machine.
ნიკორთის ღვთისმშობლის შობის ეკლესია

ნიკორთის ღვთისმშობლის შობის ეკლესია — ეკლესია ხაშურის მუნიციპალიტეტის ნასოფლარ ნიკორთის ტერიტორიაზე, მდინარე ტილიანას მარცხენა ნაპირზე. ნიკორთის ღვთისმშობლის შობის ეკლესია ცნობილი იყო ყვავის საყდრის სახელწოდებით. მდებარეობს მდინარე ტილიანას მარცხენა ნაპირზე, ნასოფლარ ნიკორთში, შემაღლებულ ფერდობზე, ირგვლივ ძველი სასაფლაოა. აქ შეიმჩნეოდა საკმაოდ მოზრდილი ნაგებობის (5,5X9) საძირკველის ნაშთები, რომელიც გაიწმინდა და მის ადგილზე აიგო ღვთისმშობლის შობის სახელობის დღევანდელი ეკლესია. ნაეკლესიარის გაწმენდისას აღმოჩნდა ძველი ნაგებობის კედლები, რომელიც შემორჩენილი იყო 0,8 მ–მდე. ნაგებობა დარბაზული ტიპისა ყოფილა აღმოსავლეთით ნახევარწრიული აფსიდით. ახალი ეკლესია იმეორებს ძველი ეკლესიის გეგმას. იგი დარბაზული ტიპის ნაგებობაა (9X5,92). ნაგებია თითქმის თანაბარ ზომიერი ქვიშაქვის გათლილი კვადრებით. ძირითად ნაგებობას დასავლეთის მხრიდან მინაშენი აქვს (2,61X3,64), რომელიც მასთან ქმნის ერთიან სივრცეს. აბსიდში გაჭრილია სარკმელი. ასეთივე თითო სარკმელია სამხრეთის, ჩრდილოეთის და დასავლეთის მხარეს. დასავლეთის სარკმელი მინაშენი ზემოთ არის, ძირითადი ნაგებობის დასავლეთის კედელში. შესასვლელი სამხრეთიდან აქვს, შიგნიდან ნახევარწრიული, გარედან კი სწორკუთხა თაღით. ასეთივე შესასვლელია დასავლეთის მხრიდან მინაშენზე. მინაშენის შესასვლელის მხარზე გამოსახულია ბარელიეფი – ღვთისმშობელი ყრმით. სამხრეთის შესასვლელის თავზე ბოლნური ჯვრის ბარელიეფია. ასეთივე ჯვრებია დასავლეთისა და აღმოსავლეთის ფასადზე, სარკმელების ზემოთ. სამხრეთისა და ჩრდილოეთის კედლები თავდება სწორკუთხა კარნიზით. ეკლესიის ჩრდილოეთით მდებარეობს ქვიშაქვით ნაგები სწორკუთხა ფორმის (5X3,5) ნაგებობის კედლის ნაშთები, რომელიც მიწის ზემოდან 0,3X0,4 მეტრზეა შემორჩენილი. ლაცაბიძე თ., „ოსიაური“, ხაშური, 2013